# Cant de la Sibil·la

### De Viquipèdia

## [edita] Introducció

El Cant de la Sibil·la és un drama litúrgic i cant gregorià que s'interpreta a les esglésies de Mallorca (entre les quals destaca la catedral de Palma) i l'Alguer la nit de Nadal. Es té notícia de la seva interpretació durant l'edat mitjana a moltes seus catalanes (entre les quals Barcelona, Girona, Vic, Montpeller i Tarragona) on es conserven fragments del text. A més, n'existeixen versions en llatí i provençal. A Ontinyent, País Valencià, es representa la nit de cada 22 de desembre a l'església de l'Assumpció de Santa Maria

## [edita] La lletra

La lletra de la versió catalana que es canta a Mallorca és la següent:

  Lo jorn del Judici
  parrà qui haurà fet servici.

  Jesucrist, Rei universal,
  home i ver Déu eternal,
  del cel vindrà per a jutjar
  i a cada u lo just darà.

  Gran foc del cel davallarà;
  mars, fonts i rius, tot cremarà.
  Daran los peixos horribles crits
  perdent los seus naturals delits.

  Ans del Judici l'Anticrist vindrà
  i a tot lo món turment darà,
  i se farà com Déu servir,
  i qui no el crega farà morir.

  Lo seu regnat serà molt breu;
  en aquell temps sots poder seu
  moriran màrtirs tots a un lloc
  aquells dos sants, Elies i Enoc.

  Lo sol perdrà sa claredat
  mostrant-se fosc i entelat,
  la lluna no darà claror
  i tot lo món serà tristor.

  Als mals dirà molt agrament:
  —Anau, maleïts, en el turment!
  anau-vos-ne en el foc etern
  amb vòstron príncep de l'infern!

  Als bons dirà:—Fills meus, veniu!
  benaventurats posseïu
  el regne que us he aparellat
  des que lo món va esser creat!

  Oh humil Verge! Vós qui heu parit
  Jesús Infant aquesta nit,
  a vòstron Fill vullau pregar
  que de l'infern vulla'ns lliurar!

  Lo jorn del Judici
  parrà qui haurà fet servici.

En canvi la lletra de la versió catalana que es canta a l'Alguer és la següent:

  Al jorn del judici
  parrà qui avrà fet servici.

  Un Rei vindrà perpetual
  vestit de nostra carn mortal
  del Cel vindrà tot certament
  per fer del setgle giugiament.

  Ans quel Judici no serà
  un gran señal sa monstrarà
  lo sol perdrà la resplandor
  la terra tremirà de por.

  Aprés se badarà molt fort
  amostrantse de gran conort
  amostrar se an ab bris i trons
  les infernals confusions.

  Del Cel gran foc devallarà
  com a soffre molt podirà
  la terra cremarà ab furor
  la gent avrà molt gran terror.

  Aprés serà un fort señal
  d’un terratremol general
  les pedres per mig se rompran
  y les montanyes se fendran.

  Llavors ningú tindrà talent
  de or, riqueses, ni argent
  esperant tots quina serà
  la sentèntia ques darà.

  De morir seran tots son talents
  scrafirlos an totes les dens
  no y avrà home que no plor
  tot lo món serà en tristor.

  Los puits y plans seran iguals
  allí seran los bons y mals
  Reis, Duchs, Conptes y Barons
  que de lus fets retran rahons.

  Aprés vindrà terriblement
  lo fill de Déu omnipotent
  qui morts y vius judicarà
  qui bé avrà fet allís parrà.

  Los infans qui nats no seran
  dintre ses mares cridaran
  diran tots plorosament
  ajudaus Déu omnipotent.

  Mare de Déu pregau per nos
  pus seu Mare dels peccadors
  que bona sentèntia hajam
  y Paradís possehiam.

  Vosaltres tots qui estau
  devotament a Déu pregau
  de cor ab de gran devoció
  que us porte a salvació. Amen.

## [edita] Enllaços externs

### [edita] Llibres

- Francesc Vicens: El cant de la Sibil·la a Mallorca

### [edita] Webs informatives

- Recull de webs que parlen del Cant de la Sibil·la
- El cant de la Sibil·la a MallorcaWeb

Obtingut de "http://ca.wikipedia.org../../../c/a/n/Cant_de_la_Sibil%C2%B7la_6a71.html"

Categories: Tradicions de Mallorca | Música medieval

##### Views

- Article
- Discussió
- Revisió actual

##### Cerca

##### En altres llengües

- English
- Español